Title: Druh pripomienky:
Author: Evelin Karim Aziz
Last saved by: Ivan Valenčík
Company: MZ SR

Druh pripomienky: | Verejnosť |
Dátum: | 22. 1. 2010 |
Pripomienkujúci subjekt: | Organizácia muskulárnych dystrofikov v SR |
Typ pripomienky: | Zásadná |
Pripomienka k: | ČASŤ 2, PRÍLOHA „Limitové tabuľky, preskripčné obmedzenia a indikačné obmedzenia“, Limit skupiny L – Vozíky, kočíky, mobilné chodúľky, zdviháky chorých, špeciálne postele a príslušenstvo k nim, podskupiny L 9 – posteľ polohovacia, indikačné obmedzenia | |
Text pripomienky: | Nesúhlasíme s indikačným obmedzením „Trvalé pripútanie na lôžko, imobilita, nesebestačnosť, stav vyžadujúci sústavnú ošetrovateľskú starostlivosť“ pri polohovacích posteliach a žiadame, aby platil pôvodný stav bez explicitne uvedeného obmedzenia zdravotnej indikácie. Odôvodnenie: V praxi indikačné obmedzenie povedie len ku komplikovanejšej dostupnosti kompenzačných pomôcok, v tomto prípade polohovacích postelí. Otázku a nejasný výklad vyvoláva formulácia „trvalé pripútanie na lôžko, stav vyžadujúci sústavnú ošetrovateľskú starostlivosť“. Bude to viesť k situáciám, kedy človek s ťažkým telesným postihnutím, kvôli svalovému ochoreniu plne imobilný a nesebestačný nebude môcť mať predpísanú polohovaciu posteľ, lebo sa počas dňa pohybuje na vozíku? Nie je trvale pripútaný na lôžko a sústavne ošetrovaný? Napriek tomu však polohovaciu posteľ potrebuje, vďaka nej dokáže počas noci aspoň mierne sám zmeniť polohu, nepotrebuje tak časté polohovanie cudzou osobou. Hlavným zreteľom pri zdravotnej indikácii polohovacej postele by malo byť do akej miery poskytuje pomoc, úľavu a skvalitnenie pri zabezpečení základných životných potrieb v dôsledku ochorenia či postihnutia (umožnenie čiastočnej sebestačnosti, predchádzanie vzniku dekubitov, spánok, oddych, potreba polohovania, rehabilitácia a iné). To by mal individuálne posúdiť príslušný odborný lekár, ktorý môže polohovaciu posteľ predpísať. Takisto vyjadrujeme vážne a hlboké znepokojenie nad tým, aby spomínané indikačné obmedzenie nebolo prípravnou pôdou pre výklad, že poistenec, ktorý má indikovanú polohovaciu posteľ už nemôže mať indikovaný vozík, lebo vyžaduje sústavnú ošetrovateľskú starostlivosť a je predsa trvale pripútaný na lôžko! Pre obyčajného človeka s ťažkým zdravotným postihnutím alebo jeho rodinných príslušníkov sa vkladaním podrobnejších a prísnejších obmedzení vzďaľuje a zneprehľadňuje celý systém predpisovania pomôcok, ktorý má v prvom rade slúžiť im a bol vytvorený pre nich. Organizácia muskulárnych dystrofikov v SR Banšelova 4, 821 04 Bratislava omd@omdvsr.sk www.omdvsr.sk | |

Záver:

Komisia ponecháva skutkový stav, nakoľko súčasné znenie indikačného obmedzenia umožňuje úhrady predmetnej zdravotníckej pomôcky z verejného zdravotného poistenia pre cieľovú skupinu pacientov a zároveň znemožňuje jej zneužitie.

Hlasovanie za hore uvedený záver:

za:8

proti:0

zdržal sa:2